Þegar kemur að akstri í snjó , hálku og vetrarfærð er öryggi efst í huga okkar hjá Kletti . Því mælum við eindregið með því að fólk velji vönduð og traust vetrardekk undir bíla sína enda eru ódýrari dekk gjarnan með meira plast blandað í gúmmíið sem gerir þau bæði harðari og hálli í vetraraðstæðum , “ segir Geir Ómarsson , rekstrarstjóri hjólbarða hjá Kletti . Hann mælir líka hiklaust með að ökumenn séu á góðum vetrardekkjum á veturna í stað heilsársdekkja enda séu heilsársdekk hvorki með jafn gróft munstur né eins mjúkt gúmmí . „ Með því að vera á réttum dekkjum fyrir hvern árstíma ; góðum , öruggum vetrardekkjum á veturna og góðum sumardekkjum á sumrin , fæst betri ending á dekkjum og bíllinn eyðir minna , sem , þegar upp er staðið , veldur umhverfisvænni lífsstíl , “ segir Geir . Klettur opnaði á dögunum nýtt og enn stærra dekkjahótel . „ Dekkjahótel Kletts er nú búið nýjum rekkum sem eru sérstaklega hannaðir til að geyma dekk en áður vorum við með dekkin í gámum . Það breytir ásýnd fyrirtækisins og eykur öryggi og þægindi starfsfólks við vinnuna . Í nýju rekkunum fer klárlega betur um dekkin , ekki síst þau sem eru á felgum , “ segir Geir á dekkjahótelinu , sem verður æ vinsælla . „ Það er alltaf að aukast að fólk velji að geyma dekkin sín á dekkjahóteli enda er víða bannað að vera með dekk í sameignum og margir vilja ekki geyma dekk í geymslunni heima , “ upplýsir Geir og kostir þess að geyma dekk á dekkjahóteli Kletts eru ótvíræðir . „ Það er mikill kostur fyrir viðskiptavini að þurfa ekki að rogast með dekk á milli bæjarhluta , skíta út bílinn og jafnvel rispa innréttingu bílsins með nagladekkjum , “ segir Geir . Á nýju dekkjahóteli Kletts eru sérsmíðaðir rekkar sem fara einkar vel með dekk og felgur . Bókunarkerfið sparar tíma Hjá Kletti var nýverið tekið upp bókunarkerfi sem slegið hefur í gegn hjá viðskiptavinum . „ Á dekkjatarnatímum var iðulega mikið álag á símkerfinu okkar og erfitt að ná í gegn . Nýja bókunarkerfið léttir á því og hefur hitt í mark enda mikil hagræðing , tímasparnaður og þægindi . Nú geta viðskiptavinir bókað tíma til dekkjaskipta á netinu og þurfa ekki lengur að bíða tímunum saman í röð . Í stað þess eiga þeir pantaða fastan tíma og hinkra yfir góðum molasopa á meðan skipt er um dekk á bílnum sem tekur ekki lengri tíma en hálftíma , “ segir Geir en til að bóka tíma er farið inn á heimasíðu Kletts , klettur.is . Dekkjahótel Kletts er vinsælt enda þægilegt að losna við umstangið . Viðurkenndir og vandaðir hjólbarðar Bandaríski dekkjaframleiðandinn Goodyear / Dunlop er flaggskip Kletts í dekkjum en fyrirtækið selur einnig dekk frá Sava og Nexen . „ Nexen er einn hraðast vaxandi dekkjaframleiðandi í heiminum og er nýtt merki hjá Kletti . Dekkin eru framleidd í Suður-Kóreu og þykja einstaklega góð á frábæru verði . Nexen hefur komið vel út úr könnunum og bílaframleiðendur í heiminum velja þau í auknum mæli undir nýja bíla sína sem er ákveðinn gæðastimpill . Gúmmí í dekkjunum er vandað og vetrardekk Nexen henta einkar vel fyrir íslenskar aðstæður , “ upplýsir Geir . Sava er undirmerki Goodyear og sömuleiðis framúrskarandi hjólbarðar . „ Þegar Goodyear kemur með nýjan dekkjaárgang verður gamla týpan að Sava , sem eru klárlega góð dekk líka , “ segir Geir . Frá Goodyear fást nú einnig hljóðlátari dekk með hljóðeinangrun . „ Þau henta einstaklega vel fyrir hljóðláta bíla en það á við um marga nýja bíla og ekki síst hybrid - og rafmagnsbíla . Á dekkjunum kemur fram fjöldi desibela sem gefur til kynna hversu mikið veghljóð þau gefa frá sér í akstri . Þeir sem eru á rafmagnsbílum leggja mikið upp úr því að vera á hljóðlátum dekkjum enda takmarka þau áreiti af þungum dekkjanið inni í bílnum , “ útskýrir Geir . Klettur er í Klettagörðum 8 - 10 . Símanúmer 590 5100 . Tímapantanir og nánari upplýsingar á klettur.is Nýtt dekkjahótel Kletts hefur aukið öryggi og þægindi starfsfólks til muna . * Frétt sem birtist í Fréttablaðinu 23.10. 219